Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila Aktualizáciu nového projektu výstavby diaľnic a rýchlostných ciest. 

      Aktualizácia obsahuje harmonogram postupu výstavby diaľnic a rýchlostných ciest do roku 2006. Pri predpokladaných ročných výdavkoch sa odovzdá do užívania v období od roku 2003 do roku 2006  28 km diaľnic, 18 km dvojpruhových rýchlostných ciest v trase budúcej diaľnice, 21 km štvorpruhových rýchlostných ciest a 2,8 km diaľničných privádzačov.

      Do zdrojov financovania výstavby budú zapojené aj fondy Európskej únie, kohézny a štrukturálny fond. V modeli financovania v ďalších rokoch  sa bude skúmať aj alternatívny spôsob financovania – zapojenie súkromného kapitálu do výstavby.